cyanic-selkie/wikianc huggingface dataset:
Gymnopsyra
Gymnopsyra er en slekt av biller som tilhører den artsrike underfamilien Cerambycinae i familien trebukker (Cerambycidae).
Utseende
Nokså små, avlange, blanke, mørkbrune trebukker. Oversiden er tett punktert. Antennene er tynne og omtrent så lange som kroppen, noen av leddene med en pigg ytterst. Pronotum er rundet, dekkvingene jevnbrede. Beina er middels lange.
Utbredelse
Arten lever i det sørvestlige USA (Texas, Arizona, New Mexico) og det nordlige Mexico (Jalisco).
Bryggebok
Bryggebok er en havneavgiftsprotokoller ført av havnevesenet. Avgiften bryggepenger ble betalt for benyttelse av offentlige brygger i havnen. Havneavgifter er avgifter som kreves av fartøy og varer i et fastsatt avgiftsområde med hjemmel i lov og i samsvar med gjeldende forskrifter. Bryggepenger ble innført i 1874. Etter hvert ble benevnelsen endret til kaiavgift som den kalles også i dag. Kaipengeavgiften ilegges fartøy når det fortøyer ved ankomst, og skal være betaling for bruk av offentlige kaier eller fortøyningsinnretninger som eies eller forvaltes av Havnevesenet. Protokollene gir opplysninger om inntekter ordnet pr. fartøy, og forteller videre om skipets navn, størrelse, ankomst, liggedager m.m. På 1940-tallet gikk flere havnekontor over til kartotekkort ordnet alfabetisk etter skipsnavn. Opplysningene som ble ført er imidlertid de samme.
Fernley (Nevada)
Fernley er en amerikansk by som ligger i Lyon County i Nevada.
Anblik
Anblik er et dansk skjønnlitterært forlag med hovedsete i Aalborg. Forlaget som ble opprettet i 2005 har især utgitt nyere danske forfatterskap. Første utgivelse fra forlaget var Dennis Gade Kofods debutroman Anskudte dyr, 18. mai 2005. Foruten bokverk utgir Anblik det litterære tidsskrift Ildfisken.
Dohabukta
Dohabukta er ei bukt i Qatars hovedstad Doha. Langs bukta går gangveien Corniche, som er om lag sju kilometer lang. Sør i bukta ligger Museet for islamsk kunst og Doha havn, og nord for bukta er forretningsstrøket West Bay, som danner Doha karakteristiske skyline.
Det er planlagt et prosjekt som skal binde sammen ulike deler av byen med tre bruer som skal krysse bukta. Prosjektet er utforma av den spanske arkitekten Santiago Calatrava.
Follow the Girl
Handling
Foreldreløse Hilda Swansons bønner blir endelig besvart, når et svensk-amerikansk selskap går med på å sende henne til Amerika. Om bord på dampskipet til sitt nye hjem-land møter hun blant annet Olaf, en ung svenske, og Donna - en fiendtlig kurer som utgir seg for å være en vanlig passasjer. Når hun får vite at en hemmelig tjeneste er på sporet av henne, syr Donna noen hemmelige dokumenter inn i kanten på Hildas skjørt.
Donna sender deretter en melding til kameraten Felix Martinez, og gir ham beskjed om å avskjære den unge svenske kvinnen. Martinez sporer dem opp, og sørger for at Hilda blir kidnappet av noen meksikanske storfe-tyver. De tar med seg den unge kvinnen til hytta deres, bare for å oppdage at hun ikke lenger har noen av papirene. I tillegg følger noen andre hemmelige agenter rett etter dem.
Carl Paaske
Carl Paaske (født 29. juli 1890 i Oslo, død 7. juni 1970 i Oslo) var en norsk friidrettsutøver som representerte Kristiania Idrætsforening.
Han deltok i moderne femkamp ved sommer-OL 1912 i Stockholm, der han kom på 13.-plass sammenlagt. Hans beste enkeltplassering kom i løping (4 km terrengløp), der han kom på 8.-plass. Svenske Gösta Lilliehöök vant OL-gullet i denne øvelsen.
Saharasypress
Saharasypress (latin: Cupressus dupreziana) er en art av bartrær innenfor sypresslekten i sypressfamilien (Cupressaceae). Arten er meget sjelden og vokser kun i fjennområdet Tassili n'Ajjer i Algerie, hvor den vokser flere hundre km unna andre trær. Det er bare 233 individer igjen.
Saharasypress er eviggrønn og inntil 22 meter høy, og omkretsen ved foten inntil 12 meter. Trærne kan bli 2 000 år gamle, men formerer seg lite på grunn av ørkenspredningen som pågår. Trolig på grunn av den sterke isolasjonen og de vanskelige vokseforholdene gjennom tusener av år, har arten utviklet ukjønnet formering hvor frøene vokser fram utelukkende av det genetiske materialet i den hannlige pollen.
Arten har blågrønne eller mørkegrønne, skjellaktige blader med blåskimmer, og med hvit stripe under. Den har mer blåaktig bladverk enn den ellers ganske like vanlig sypress (Cupressus sempervirens). Skuddene er flate og vokser i ett plan. Også konglene er mindre enn hos sypress, saharasypressen har kongler som er inntil 2,5 cm lange.
Marokkansk sypress (Cupressus atlantica) er svært lik saharasypressen, og regnes oftest som en variant. Den regnes derimot av svært mange forskere som en egen art.
Periklis Iakovakis
Periklis Iakovakis (gresk: Περικλής Ικωβάκης; født 24. mars 1979 i Patras) er en gresk friidrettsutøver som konkurrerer i hekkeløp. Han representerte landet sitt under Sommer-OL 2012 i London, der han ble utslått i de innledende rundene på 400 meter hekk.
Dover (New Hampshire)
Dover er en amerikansk by som ligger i Strafford County i New Hampshire.
Den har og dekker et areal på 75,2 kvadratmeter.
Ansible
Ansible er et fritt og åpent programvareverktøy for klargjøring, konfigurering av implementering av programvare. Programmet kjører på mange Unix-liknende systemer, og kan også konfigurere Microsoft Windows. Det inkluderer sitt eget deklarative programmeringsspråk for å beskrive systemkonfigurering.
Referanser
<References/>
Malcolm Campbell
Malcolm Campbell (født 11. mars 1885 i Chislehurst, Kent, død 31. desember 1948 i Reigate, Surrey) var en britisk racerbilist. Han satte hastighetsrekorder på land og til vanns i løpet av 1920- og 1930-tallet. Sønnen, Donald Campbell satte også hastighetsrekorder.
Tidlig karriere
Campbells far var diamanthandler og unge Malcolm ble sendt til Tyskland for å lære seg yrket. Der ble han interessert i motorsykler og kappkjøring. Han tjenestegjorde under første verdenskrig i infanteriet og ble senere pilot i RAF.
Racerkarriere
Campbell startet med å konkurrere på motorsykkel før han i 1910 gikk over til bilsport på Brooklandsbanen. Han kalte sine konkurransebiler «Blue Bird» Campbell kjørte Grand Prix-løp med en Bugatti og vant flere Grand Prix på tyvetallet.
Hastighetsrekord
Campbell satte hastighetsrekorden på land første gangen ved Pendine Sands i sørlige Wales i 1924 med en 350 hk Sunbeam. Senere kjørte han sine spesialbygde Blue Bird-biler med flymotorer. Han satte hastighetsrekord på land ni ganger mellom 1924 og 1935, sist på Bonneville Salt Flats hvor han ble den første å kjøre fortere enn 480 km/t
Campbell slo sin egen hastighetsrekorden til vanns fire ganger, siste gangen på sjøen Coniston Water i Cumbria i 1939.
Campbell ble adlet 1931 for sine rekordkjøringer og ble innlemmet i International Motorsports Hall of Fame i 1990.
Naturalisering (biologi)
For at et takson skal kunne betegnes som naturalisert må det være i stand til å reprodusere, kjønna eller ukjønna, slik at bestanden opprettholdes over tid.
Ett eksempel på en naturalisert plante er lupin som opprinnelig kommer fra Nord-Amerika, men som blant annet grunnet langvarig bruk som prydplante i hager nå er fullt naturalisert i mange deler av Norge.
Cypridina gracilis
Cypridina gracilis er en art i slekten Cypridina. Arten har beholdt sitt opprinnelige navn. Cypridina er en av tretten slekter i familien Cypridinidae. Den igjen er en av fem familier innenfor ordenen Myodocopida, under klassen av muslingkreps som er små krepsdyr. Mye av den tidlige forskningen, inklusive beskrivelsen av Myodocopida-gruppen, er gjort av den norske marinbiologen og havforskeren Georg Ossian Sars.
Gruppen Cypridinidae har arter med mykt skall (carapax) på overkroppen (thorax) og lang ytter-gren (i stedet for lang inner-gren) på andre antenne-par. Det særegne for artene er at antennen sitter på et feste med en nebb-liknende utvekst (rostrum). Individene er små.
Pardosa algoides
Pardosa algens er en av edderkoppene i gruppen ulveedderkopper (Lycosidae).
Utseende
Mange av artene i slekten Pardosa er ganske lik hverandre og er variable i farge, selv om enkelte kan ha artstypiske flekker (mønster). For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Kroppen er todelt i en bakkropp (abdomen) og et hode-bryst parti (prosoma eller cephalothorax). Foran på hodet er det åtte øyne, hvorav de to midterste er langt større enn de andre.
Zhang Fusheng
Zhang Fusheng (født 20. september 1993) er en kinesisk skytter som konkurrerer i pistol.
Rochester (New Hampshire)
Rochester er en amerikansk by som ligger i Strafford County i New Hampshire.
Den har og dekker et areal på 117,68 km².
Aspire Tower
Aspire Tower, også kjent som Torch Tower, er en skyskraper i idrettskomplekset Aspire Zone i Qatars hovedstad Doha. Den er 300 meter høy, og har 36 etasjer. Den er per 2013 Qatars høyeste bygning. Den inneholder kontorer og et hotell, og har også en treetasjes roterende restaurant, en utsiktsplattform, et idrettsmuseum og et treningssenter. Bygginga av skyskraperen starta i 2005, og den åpna i 2007. Den uåpna bygninga var midtpunkt under Asialekene 2006, og lekenes ild var på toppen av bygninga. Bygninga i seg selv er forma som en flamme. Fasaden er i rustfritt stål og kan lyses opp av lysdioder.
The Food Gamblers
The Food Gamblers er en amerikansk stumfilm fra 1917, regissert av Albert Parker.
Handling
Reporter June Justice, som blir utpekt til å skrive en artikkel om de økende prisen på mat, besøker distriktene hvor det har vært opptøyer mot matvare-forhandlerne som de mener bærer skylden for høye matvare-priser. June besøker deretter de sammee forhandlerne, mellommennene, og intervjuer til slutt Henry Havens - lederen for en ring av mat-spekulanter.
Havens forsøker å bestikke June, for å endre historien hennes. Men han ender i stedet opp med å bli forelsket i henne. Under Junes innflytelse begynner Havens å se alle vanskelighetene som politikken hans har medført.
Liste over norske uoppklarte drapssaker
Liste over norske uoppklarte drapssaker er en oversikt over uoppklarte drapssaker i Norge som har forblitt uoppklarte etter lengre tids politietterforskning. Kripos hadde ved utgangen av 2021 registrert 32 uløste drapssaker i Norge, regnet tilbake fra 1990. At enkelte drapssaker ikke er løst, har ulike årsaker. Enten kan det skyldes at tiltalte har blitt frikjent i retten, eller at vedkommende har dødd før saken kom opp for retten. En drapssak regnes normalt som oppklart når det foreligger en fellende dom i rettsapparatet. Enkelte ganger har også politiet frafalt siktelser på grunn av manglende bevis, og i andre saker står politiet rett og slett uten noen mistenkte.
Om listen
Listen følger Kripos' definisjoner som den fremkommer i etatens årlige nasjonale drapsoversikt. Det innebærer at drapet må ha blitt begått i Norge, eller om bord på norske skip i internasjonalt farvann. I statistikken er drap definert som forsettlig og overlagt drap etter straffeloven av 1902 § 233 og lov om straff § 275. Kripos jobber per 2020 med å omfatte annen dødelig vold i drapsstatistikken, slik de andre nordiske landene gjør. De ulike drapsdefinisjonene har gjort det vanskelig å sammenligne drap med andre nordiske land.
Saker som har endt i domfellelse, til tross for at det ikke kjent hvem som faktisk utførte drapene, er ikke inkludert i listen. Et eksempel på dette er Orderud-saken. Siden 1. juli 2014 er det ikke lenger noen foreldelsesfrist for drap, noe som innebærer at drap utført etter 1. juli 1989 aldri vil bli foreldet. Drap utført på norsk territorium før den datoen er derimot strafferettslig foreldet.
I tillegg er det flere saker der personer har forsvunnet, og det ikke er bevist om det har tilstøtt dem noe kriminelt. Politiet har i flere av disse sakene likevel mistanke om at noe kriminelt har skjedd, blant andre Marianne-saken fra august 1981 og Therese-saken fra 1988. Slike saker er satt i en egen liste under, kalt forsvinningssaker og andre saker.
Uoppklarte drapssaker i Norge
I perioden 1990–2021 har Kripos registrert 32 uløste drapssaker. I flere av sakene er ikke de antatte ofrene funnet, blant annet Dung Tran Larsen-saken. Politiet anser likevel disse sakene for uløste drapssaker. Noen forsvinninger, som Lørenskog-forsvinningen, blir ansett som drapssaker, men Kripos har likevel valgt å ikke inkludere dem i listen over uoppklarte drapssaker. Slike saker er listet opp under «Andre uløste saker». For årene før 1990 er ikke oversikten under komplett.
Oppklarte saker etter lengre tids etterforskning, eller tilståelse etter lang tid
Drapet på Marie-Louise Bendiktsen var i 20 år en av landets mest omtalte uløste drapssaker. I 2018 ble en srilankisk asylsøker pågrepet for drapet, og Nord-Troms tingrett dømte ham skyldig i drapet i april 2019. Den domfelte anket, men ble i oktober samme år dømt skyldig også av Hålogaland lagmannsrett. Lagmannsretten skjerpet dessuten straffen med seks år, til 17 års fengsel. Saken anses dermed som oppklart.
Noter
<references group="lower-alpha" />
Transkonduktans
Transkonduktans er en egenskap ved enkelte elektroniske komponenter. Ordet konduktans (ledningsevne) er det inverse av resistans (motstand) og transkonduktans er forholdet mellom utgangssignalet og inngangsignalet til en komponent når signalet inn er en spenning og signalet ut er en strøm.
Forsterkningsforholdet får derfor enheten A/V (Ampere/Volt), som er dimensjonen for konduktans og som måles i Siemens (S) eller Mho (Ω-1). For forsterkere brukes ikke betegnelsen Siemens, men A/V. Forsterkeren omtales som en transkonduktansforsterker.
Transresistans
Transresistans er en egenskap ved enkelte elektroniske komponenter. Ordet resistans (motstand) er det inverse av konduktans (ledningsevne), og transresistans er forholdet mellom utgangssignalet og inngangsignalet til en komponent når signalet inn er en strøm og signalet ut er en spenning.
Forsterkningsforholdet får enheten V/A (Volt/Ampere), som er dimensjonen for resistans og som måles i Ohm (Ω). For forsterkere brukes ikke betegnelsen Ohm, men V/A. Forsterkeren omtales som en transresistansforsterker.
Forbidden Paths
Forbidden Paths er en amerikansk stumfilm fra 1917, regissert av Robert Thornby.
Handling
Historien er sentrert rundt en japansk mann, som forelsker seg i datteren til hans amerikanske arbeidsgiver.
Efferent nerve
Efferente nerver eller motoriske nerver er nevroner (nerveceller) som formidler nerveimpulser fra hjernen ut gjennom ryggmargen til muskler som styrer kroppens bevegelser og andre nervestyrte aktiviteter i innvollene. De motoriske aksonene fra hjernen til disse musklene og andre nervestyrte systemer kalles derfor efferente (fraførende).
Sagt på en annen måte: Efferent nevron er et postsynaptisk nevron som får et signal fra (ef- er latin for «å bære noe vekk») et annet nevron gjennom en synaptisk forbindelse. Et efferent nevron kan sies å være nedstrøms i informasjonsflyt mellom nerveceller. Tilsvarende er et afferent nevron oppstrøms mellom nerveceller.
Drift Away (album)
Drift Away er et musikkalbum med Tom Bråthen, utgitt i 2004.
Samuel Kuffour
Samuel Osei «Sammy» Kuffour (født 3. september 1976 i Kumasi, Ghana) er en tidligere ghanesisk fotballspiller best kjent fra sine år i FC Bayern München.
Bayern München
Kuffour ble hentet til Europa av Torino FC i 1991 da han var 15 år, etter å ha spilt juniorfotball for lokale klubber i hjemlandet. I 1993, da han var 17 år gammel, gikk han til FC Bayern München. Etter å ha vært på utlån til 1. FC Nürnberg i 1995–96, fikk han sitt gjennombrudd i Bayern.
Kuffour tilbrakte 11 sesonger i Bayern Müunchen. Han var en viktig del av laget som vant Mesterligaen i sesongen 2000-01. Han var også med på laget som tapte Mesterligafinalen i 1999 for Manchester United.
AS Roma
Etter elleve sesonger i München og 175 bundesligakamper, forlot Kuffour klubben i 2005 og signerte en treårskontrakt med Serie A-klubben AS Roma. Det andre året ble han utlånt til Livorno. Han spilte 21 kamper i sesongen 2005-06, etter å vært bort en periode av sesongen for å spille i Afrikamesterskapet.
AFC Ajax
28. januar 2008 bekreftet Ajax at Kuffour hadde signert en kontrakt på seks måneder, med mulighet for forlengelse i ytterligere to sesonger.
Landslagskarriere
Kuffour spilte på i 13 år, og debuterte på landslaget 28. november 1993, bare 17 år gammel, i en kamp mot.
Kuffour spilte en kamp under VM 2006, mot. Etter å ha gjort en tabbe i åpningskampen mot Italia, som Ghana tapte 0-2, ble han satt ut av laget.
Eileen Younghusband
Eileen Louise Younghusband (født 1902, død 1981 i USA) ble internasjonalt kjent for sin forskning og undervisning innen sosialt arbeid.
Liv og virke
Hun var datter av Francis Younghusband (1863–1942), en britisk oppdager som er mest kjent for sine oppdagelser i Sentral-Asia og hans ledelse av den britiske Tibet-kampanjen i 1903 og 1904. Hun var student ved London School of Economics mellom 1926 og 1929.
Younghusband døde i en bilulykke på en foredragsturné i USA, i en alder av 79 år, i 1981. En biografi om Younghusband, ble skrevet i 1984 av professor Kathleen Jones.
Younghusband ble i 1946 utnevnt til medlem av Order of the British Empire og forfremmet til kommandør i 1955. I 1964 ble hun igjen forfremmet, denne gang til kommandørdame. Hun fikk derved rett til å føre tiltaleformen dame foran sitt navn.
Younghusbands publikasjoner:
Den tynne røde linjen
Den tynne røde linjen (originaltittel: The Thin Red Line) er en amerikansk Oscar-nominert krigsfilm fra 1998 som forteller en oppdiktet historie om amerikanske soldater under slaget om Guadalcanal i andre verdenskrig.
Filmen fokuserer på soldatene i C Company, og mest på menig Witt (James Caviezel) og hans blandede følelser om det å slåss i krigen, oberst Tall (Nick Nolte) og hans sterke ønske om å vinne slaget uten hensyn til kostnadene for å bli forfremmet, og om menig Bell (Ben Chaplin) og hans følelser og forhold til sin kone hjemme, mens han slåss i krigen.
Derry (New Hampshire)
Derry er en amerikansk by som ligger i Rockingham County i New Hampshire.
Brecqhou
Brecqhou er en av de minste øyene i Den engelske kanal. Den er cirka 35 hektar stor og ligger rett vest for Sark. Øya er underlagt Sark som et såkalt tenement (noe de nåværende eierne ikke vil anerkjenne). Tidligere var øya eiet av en slekt fra Guernsey, La Marchant, men den ble kjøpt 1993 av David og Frederick Barclay, som lot oppføre en slottslignende bolig på øya – Fort Breqchou. De har utgitt Brecqhou-frimerker siden 1999.
Derry (New Hampshire)
Den har og dekker et areal på 94,5 km².
Brecqhou
Navnet Brecqhou stammer fra de fornnordiske ordene brekka 'brink' eller 'klippe' og holm (holmr) 'holme, øy'.
Claremont (New Hampshire)
Claremont er en amerikansk by som ligger i Sullivan County i New Hampshire.
Den har og dekker et areal på 114,09 km².
MS «Olga Mærsk» (1948)
MS «Olga Mærsk» var et lasteskip tilhørende flåten av det danske rederiet A. P. Møller Mærsk. Skroget ble sjøsatt 18. desember 1948, og var ferdig bygget i juli 1949.
Agog! Press
'''Agog! Press''' er et uavhengig australsk bokforlag, som har spesialisert seg med novellesamlinger innen sjangeren fantastisk skjønnlitteratur. Det ble grunnlagt i 2002 av Cat Sparks.
I 2006 inngikk Agog! Press samarbeid med det amerikanske forlaget Prime Books, som førte til internasjonal (USA) distribusjon av Agog! titler både som innbundne og pocketbøker.
Ivaylo Cove
Ivaylo Cove (bulgarsk Ивайлов залив, ‘Ivaylov Zaliv’) er en 500 meter bred vik som trenger 900 m inn fra østkysten av Snow Island i Sør-Shetlandsøyene i Antarktis. Den grenser til to armer av den lille Hall Peninsula.
Vika er kalte opp etter tsar Ivajlo av Bulgaria, 1277-1279.
Romulus (bille)
Romulus er en slekt av biller som tilhører den artsrike underfamilien Cerambycinae i familien trebukker (Cerambycidae).
Utseende
En ganske stor (ca. 30 millimeter), kraftig, brunsvart trebukk. Antennene er ganske tynne, noe kortere enn kroppen hos hunnen og betydelig lengre enn kroppen hos hannen. Pronotum er rundet, bredere enn langt og ganske blankt. Dekkvingene er ganske lite avsmalnende bakover. Beina er ganske korte.
Levevis
Larvene lever i kvister av løvtrær. Arten forekommer på buskmark, de voksne er aktive i juni og juli.
Utbredelse
Arten er bare kjent fra Florida. Den ble opprinnelig beskrevet fra fire eksemplarer, disse var lenge de eneste kjente, men arten ble "gjenoppdaget" i 1991
Länderkammer
Länderkammer var overhuset i DDRs nasjonalforsamling 1949–1958. De 50 representantene ble valgt av delstatenes landdager i henhold til de parlamentariske gruppenes styrke.
Ifølge DDRs første forfatning av 7. oktober 1949 skulle landet være en desentralisert enhetsstat. Lovene skulle vedtas av de sentrale organene i Øst-Berlin, og delstatsmyndighetene var ansvarlige for iverksettelsen av dem.
Med bakgrunn i forfatningen ble det i tillegg til et provisorisk Folkekammer også valgt et provisorisk Länderkammer.
Avskaffelse
Gjennom Forvaltningsreformen av 1952 ble delstatene avskaffet og erstattet av Bezirke (regioner). Bezirkstage var deres folkevalgte forsamlinger. Ettersom Landdagene ikke lenger eksisterte i 1954, trådte de ulike Bezirkstage i hver enkelt tidligere delstat sammen og valgte under felles møter representater til Länderkammer. I 1958 ble representantene valgt av de enkelte Bezirkstage. Folkekammeret vedtok 8. desember 1958 at Länderkammer skulle avskaffes.
Sammensetning
Slik var sammensetningen i det provisoriske Länderkammer:
Ifølge Gesetz über die Zusammensetzung der Länderkammer av 8. november 1950 skulle sammensetningen være slik:
Bergenfarere
Bergenfarer - eller Bergenfahrer på tysk - var tyske og nederlandske kjøpmenn som drev handel i Norge gjennom Bergen. Denne handelen lar seg spore tilbake til 1248, og fikk et organisatorisk uttrykk omkring midten av 1300-tallet gjennom oppkomsten av Det tyske kontor i Bergen ca. 1350 og Kompagnie der Lübecker Bergenfahrer rundt 1380.
Forretningsenheten var gjerne en stue på Bryggen i Bergen. Eieren satt som regel i Lübeck og styrte forretningen derfra, med Bergenfahrerkontoret i ryggen. I Bergen var han representert av en handelsforvalter som under seg hadde en gesell samt skutedrenger og stuedrenger. I den hanseatiske perioden var alle disse tyske, og dannet et samfunn for seg selv. Utover på 1600-tallet kom flere stuer på norske hender, og i 1754 ble Det tyske kontor erstattet av Det norske Kontor.
De hollandske bergenfarerne - Bergenvaarders - sto i et konkurranseforhold til Hansaforbundet. De fikk ikke innpass på Bryggen, og slo aldri helt igjennom i bysamfunnet. De var vel så interessert i trelasthandel som i tørrfisk.
Chen Chieh
Chen Chieh (født 8. mai 1992) er en taiwansk friidrettsutøver som konkurrerer i hekkeløp. Han representerte Kinesisk Taipei under Sommer-OL 2012 i London, der han ble utslått i de innledende rundene på 400 meter hekk.
Saúl Ñíguez
Saúl Ñíguez Esclápez (født 21. november 1994) er en spansk fotballspiller som spiller for Atlético Madrid.
Hans far er den tidligere fotballspilleren José Antonio Ñíguez, også kalt "Boria". SC Bragas Aarón Ñíguez og FC Kopers Jonathan Ñíguez er brødrene hans.
Landslaget
Han ble tatt ut i s tropp til VM i fotball 2018 i Russland.
Jebel Faya
Jebel Faya (arabisk: جَبَل ٱلْفَايَة, Jabal Al-Fāyah; FAY-NE1) er et arkeologisk funnsted og et kalksteinsfjell eller bratt skrpning i nærheten av Al Madam in the emiratet Sharjah i de forente arabiske emirater, omkring 50 km øst for byen Sharjah, og mellom kystlinjen til den persiske gulf og Hajarfjellene. Stedet inneholder samlinger av verktøy fra jernalderen, bronsealderen, neolittisk tid og paleolitikum. Dens dypeste lag er datert til 125,000 år siden. Da den ble oppdaget i 2011, ble den antatt å være verdens eldste bosetning som hittil er oppdaget av anatomisk moderne mennesker utenfor Afrika. Enda eldre funn er senere blitt gjort i Misliyagrotten i Israel.
Martin Urianstad Bugge
Martin Urianstad Bugge (født 6. februar 1999) er en norsk proffsyklist som sykler for Uno-X Pro Cycling Team.
Han startet sin sykkelkarrière i Stavanger Sykleklubb.
I 2016, mens Martin fortsatt syklet for Stavanger SK vant han en Norges Cup i landeveissykling.
I 2020 vant Martin U23-NM fellesstart i Sandnes, etter å ha vært i brudd store deler av dagen.
Lebanon (New Hampshire)
Lebanon er en amerikansk by som ligger i Grafton County i New Hampshire.
Den har og dekker et areal på 106,9 km².
Paul Nurse
Paul Maxime Nurse (født 25. januar 1949 i Norwich) er en britisk genetiker og cytolog (cellebiolog). I 2001 ble han og hans to kolleger Leland H. Hartwell og Tim Hunt tildelt nobelprisen i fysiologi (eller medisin) for deres oppdagelser om regulering av cellesyklusen ved hjelp av cyclin (protein).
Utdanning og karriere
I 2010 ble han formann for vitenskapsakademiet Royal Society. Dette er et verv som man velges til for fem år av gangen, og Nurse gikk av i 2015.
Priser og æresbevisninger
Paul Nurse har mottatt en rekke priser foruten Nobelprisen i fysiologi eller medisin. Allerede i 1989 ble han medlem av Royal Society og i 1995 mottok han medalje og ble medarbeider i det amerikanske akademikerforumet National Academy of Sciences. I 1999 ble han utnevnt til Knight Bachelor og derved adlet. Han har deretter rett til å føre tiltaleformen sir foran sitt navn. Han ble tildelt den franske Æreslegionen i 2002 og mottok Copleymedaljen i 2005. Den 1. desember 2010 ble han utnevnt til formann i Royal Society.
Cypridina japonica
Cypridina japonica er en art i slekten Cypridina. Arten har beholdt sitt opprinnelige navn. Cypridina er en av tretten slekter i familien Cypridinidae. Den igjen er en av fem familier innenfor ordenen Myodocopida, under klassen av muslingkreps som er små krepsdyr. Mye av den tidlige forskningen, inklusive beskrivelsen av Myodocopida-gruppen, er gjort av den norske marinbiologen og havforskeren Georg Ossian Sars.
Gruppen Cypridinidae har arter med mykt skall (carapax) på overkroppen (thorax) og lang ytter-gren (i stedet for lang inner-gren) på andre antenne-par. Det særegne for artene er at antennen sitter på et feste med en nebb-liknende utvekst (rostrum). Individene er små.
Cypridina mediterrianea
Cypridina mediterrianea er en art i slekten Cypridina. Arten har beholdt sitt opprinnelige navn. Cypridina er en av tretten slekter i familien Cypridinidae. Den igjen er en av fem familier innenfor ordenen Myodocopida, under klassen av muslingkreps som er små krepsdyr. Mye av den tidlige forskningen, inklusive beskrivelsen av Myodocopida-gruppen, er gjort av den norske marinbiologen og havforskeren Georg Ossian Sars.
Gruppen Cypridinidae har arter med mykt skall (carapax) på overkroppen (thorax) og lang ytter-gren (i stedet for lang inner-gren) på andre antenne-par. Det særegne for artene er at antennen sitter på et feste med en nebb-liknende utvekst (rostrum). Individene er små.
Øvrevolls Rute- og Turbiler
Øvrevolls Rute- og Turbiler, ofte omtalt som Øvrevolls Rutebiler og Olsvikruta. Rutebilselskap som drev mye turkjøring. Adresse Olsvik i Ålesund.
František Lízna
František Lízna (født 11. juli 1941 i Jevíčko i Riksprotektoratet Böhmen-Mähren; død 4. mars 2021 i Olomouc i Tsjekkia) var en tsjekkisk katolsk prest tilhørende jesuittordenen som var sosionom og menneskerettighetsaktivist, og flere ganger under den kommunistiske tiden satt fengslet.
Øvrevolls Rute- og Turbiler
Selskapet ble startet av Bernt Øvrevoll. Han startet drosjekjøring i Ålesund i 1918. Fikk i 1925 andel i konsesjon på rutekjøring Ålesund-Vatne, og ruta ble i 1939 overtatt av A/S Vestnes-Vatne Rutebiler( seinere Sunnmøre-Romsdal Billag). I 1940 overtok Øvrevoll ruta Ålesund-Olsvik etter Brødrene Olsvik. I 1964 fikk Øvrevoll overta Ole A. Eides konsesjon Brusdalen-Ålesund. Øvrevoll hadde dermed ruter Ålesund-Breivik-Olsvik-Digernes og Ålesund-Brusdal-Digernes-Dragsund. Øvrevolls busser var lakkert i mørk rød med gul overdel.
František Lízna
Bakgrunn
František Lízna stammet fra en bondefamilie fra Karpatoukraina og ble født i Jevíčko. Han gjorde sin militærtjeneste ved PTP i landsdelen Slovakia. På grunn av hans aktiviteter ble han flere ganger forsømt av de statlige kommunistiske mundigheter, og fengslet, blant annet for ødelleggelse av det sovjetiske flagg (1960), og forsøk på landeflukt (1964). Han arbeidet som sosialarbeider i Velehrad, der han sluttet seg til jesuittordenen i 1968.
Øvrevolls Rute- og Turbiler
Rutebilstatistikken for 1978 viser at Øvrevoll hadde 17 heltidsansatte, 19 busser og en lastebil.
Møre og Romsdal fylke arbeidet fra tidlig på 1970-tallet med å samordne og effektivisere bussdriften, og det ble arbeidet for sammenslutninger i Ålesund-området. Dette førte til langvarig konflikt mellom enkelte rutebileiere og myndighetene. Høsten 1984 ble Ålesund Bilruter stiftet for å overta all busstrafikk i Ålesund. 1. januar var overtakelsen en realitet og alle ruter under Landes Rutebiler og Øvrevolls Rute- og Turbiler ble videreført av det nye selskapet.
Litteratur
Ottesen, H., Hjermann, L., Høsteng, A. K., Vollstad, K., Haugen, K. R., & Skudal, S. (2001). Rutebilnæring under omstilling 1965-2000. Molde: TL Møre og Romsdal.
Riccardo Mazzetti
Riccardo Mazzetti (født 2. mai 1984) er en italiensk skytter som konkurrerer i pistol.
Han representerte Italia under Sommer-OL 2016 i Rio de Janeiro, der han ble nummer 6 i 25 meter silhuettpistol.
František Lízna
Bakgrunn
Også etter dette ble han rettsforfulgt og dømt til fengsel, som for spredning av ikke systemkonform litteratur (samizdat) (1970-årene; 1981 og 1983) og trykking av flyveblader om politiske fanger (1988). Mellom fengselsoppholdene arbeidet han i forskjellige deler av sosial- og helsevesenet, mens han fra 1978 engasjerte seg som dissident innen rammene av Charta 77.
Prest
Etter sine studier i filosofi og katolsk teologi ble han presteviet, men det var ikke før i 1990 at han fikk statlig tillatelse til prestelig virke.
Etter fløyelsrevolusjonen i Tsjekkoslovakia var han fra 1989 til 1995 rektor for jesuitterkirken Maria Himmelopptagelse i Brno og engasjerte seg særlig for romer, fengslede og uteliggere; ut av solidaritet lot han seg på sine identifikasjonsdokumenter innskrive som rom-folk, som var en egen statsborgerkatefori.. Dessuten virket han i menigheten i Vyšehorky, derfra virket han som fengselssjelesørger i Mírov-fengselet nær ved, og blantt samfunnets marginaliserte mennesker. Han vat i mange år redaksjonell leder for tidsskriftet Akord.
Æresbevisninger
President Václav Havel hedret han i 2001 ved å gjøre ham til ridder av Tomáš-Garrigue-Masaryk-ordenen for «sine fremragende fortjenster for utvikling av demokrati og menneskerettigheter» Året før var han blitt medlemm av den tsjekkiske regjerings menneskerettighetsråd. I 2003 fikk han sammen med en annen fengselsprest, Tomáš Vlasák, Stiftelsen Charta 77 utmerkelse František Kriegl-prisen for arbeidet for de innsatte. I 2017 fulgte utmerlkelsen Ceny Paměti národa fra den almennyttige organisasjon Post Bellum; prisen hedrer den aktive motstand mot den kommunistiske totalitarianisme.
Død
Pater František Lízna døde den 4. mars 2021 av covid-19 på universitetssykehuset tilknyttet Palacký-universitetet i Olomouc.
Clifton (New Jersey)
Clifton er en amerikansk by som ligger i Passaic County i New Jersey.
Den har og dekker et areal på 29,6 km².
Thorleif Røhn
Thorleif (Torleiv) Bugge Røhn (født 23. juli 1881 i Christiania, død 20. september 1963 i Meldal) var en norsk turner og offiser i hæren.
Han deltok i «Ekstralekene» 1906 i Athen, og var der med på det laget som vant Norges første OL-gull gjennom historien. Det ble først arrangert en kvalifiseringskonkurranse i Oslo, der 21 av de 30 deltakerne kvalifiserte seg til å delta i olympiaden.
Røhn var medlem av Nasjonal Samling under krigen. Han ble under landssvikoppgjøret dømt til 4 års tvangsarbeid og 5,000 kr i erstatning. Dommen var opprinnelig på 2 år, men ble skjerpet av Høyesterett. Bakgrunnen var at Røhn hadde vært offiser i den norske hær, hadde stilt seg til disposisjon som vervningsinspektør for Den norske legion.
Constellationfjorden
Constellationfjorden er en 56 km lang, isdekket fjord mellom Dott ishaug og Skytrain ishaug sørvest i Ronne isbrem i Antarktis. Den ble kartlagt av U.S. Geological Survey etter landmålinger og fra flyfoto tatt av U.S. Navy, 1961-66, og ble navnsatt av Advisory Committee on Antarctic Names etter flytypen Lockheed Super Constellation, C-121J.
Afwerki Abraha
Afwerki Abraha (født ca. 1949, død 13. mai 2020 i London) var en eritreisk diplomat, kjemiker og pro-selvstendighets opprørskjemper under eritreiske uavhengighetskrig. I 1990-årene ble Abraha den første eritreiske diplomat som ble postert til Etiopia ette Eritreas løsrivelse.
Abraha studerte statsvitenskap og kjemi i Sovjetunionen, og virket så som kjemiker. Han flyttet så til Øst-Tyskland. I 1975 dro han derfra for å slutte seg til de eritreiske separatister som kjempet for løsrivelse fra Etiopia.
Eritrea ble uavhengig i 1993. Etter dette ble Afwerki Abraha diplomat. Han ble på 1990-tallet den første eritreiske diplomat som ble postert til Etiopia.
I 1996 ble Abraha postert til London, der han virket ved den eritreiske ambassade fra 1996 til 2001. Abrahas hustru, Fatina Ahmedin, en eritreisk kunstnerinne som også hadde vært selvstendighetskjemper, ble påkjørt av en bil og ble paralysert etter ulykken. Som en følge av dette bestemte ekteparet seg for å forbli permanent i Storbritannia slik at Ahmedin skulle kunne få medisinsk oppfølging der. Abraha ble med henne i over tyve år.
Afwerki Abraha døde av COVID-19 på et sykehus i London den 13. mai 2020, i en alder av 71 år. Abraha, som ikke hadde hatt noen underliggende helseproblemer, var blitt innlagt på intensivavdeling på grunn av koronasmitte i februar.
Bellamyus
Bellamyus er en slekt av biller som hører til familien praktbiller (Buprestidae).
Utseende
Middelsstore (ca. 12 millimeter), lange og slanke, mørke praktbiller med tydelig metallglans. Ulike deler av kroppen har gjerne ulikt skinn, kan være grønnlig, kobberaktig eller blåfiolett. Hodet er smalere enn pronotum, med ganske store fasettøyne og en liten lengdefure mellom dem. Pronotum er avrundet firkantet. Dekkvingene er lange og smale.
Levevis
Som det norske navnet skulle tilsi utvikler disse billene seg gjerne i død ved av små dimensjoner - greiner og kvister. I motsetning til mange av de større praktbillene er utviklingstiden ikke svært lang.
Utbredelse
Slekten er utbredt i det vestlig-sentrale Afrika (Elfenbeinskysten, Kamerun, Kongo og Gabon).
The Fortunes of Fifi
The Fortunes of Fifi er en amerikansk stumfilm fra 1917 regissert av Robert G. Vignola.
Lamborghini Sián
Lamborghini Sián FKP 37 (2019–22) er en toseters sportsbil fra italienske Lamborghini i Sant'Agata Bolognese.
Den har en 6,5 liter V12 bensinmotor med 785 hestekrefter og en bitteliten 48 volt elektrisk motor på 34 hestekrefter, og går ifølge Dagens Næringsliv som et lyn, som på bolognesisk blir «Sián». Tilnavnet «FKP 37» er initialene og fødselsåret til nyss avdøde Ferdinand-Karl Piëch (1937–2019) som reddet Lamborghini over til VW på 1990-tallet.
Den har ikke batteri, kun en liten kondensator utviklet sammen med Massachusetts Institute of Technology, men ifølge fabrikken kan den nå 600 ampere i korte øyeblikk.
Den ble introdusert på Internationale Automobil-Ausstellung høsten 2019 og alle 63 bilene ble solgt i løpet av et par uker. Det ble i tillegg tilvirket 19 uten tak.
Roxroy Cato
Roxroy Cato (født 5. januar 1988) er en jamaicansk friidrettsutøver som konkurrerer i hekkeløp. Han representerte landet sitt under Sommer-OL 2012 i London, der han ble utslått i de innledende rundene på 400 meter hekk.
Lego hits
Lego hits er et samlealbum med diverse artister som Madcon, Wig Wam, Tone Damli Aaberge, D.D.E. og Karpe Diem, utgitt i 2008.
Hovorigenium
Hovorigenium er en slekt av biller som hører til familien praktbiller (Buprestidae).
Utbredelse
Slekten er utbredt i Ecuador.
Shipwreck Moraine
Shipwreck Moraine er en stor morene i en dal ved siden av Bensonbreen, mellom Black Pudding Peak og Mount Brogger i Prince Albert Mountains i Victoria Land. Den ble navnsatt av en feltgruppe fra New Zealand Antarctic Research Program (NZARP) i 1989-90 til minne om en hendelse på stedet. På vei ned til morenen havnet motorsleden over blåis som var dekket av et tynt lag med snø, og gled sidelengs ned bakken og veltet, slik at mannskapet ombord og alt utstyr ble kastet rundt.
Þrándarjökull
Þrándarjökull er en isbre og vulkan øst på Island. Den når opp til 1 236 moh og befinner seg 20 kilometer fra isbreen Vatnajökull.
Sanne Mathiassen
Sanne Mathiassen (født 1983 på Finnsnes) er en norsk forfatter.
Mathiassen har hittil skrevet primært for ungdom. Hun har gått forfatterstudiet på Norsk barnebokinstitutt 2009-2011. Hun sitter som styreleder av Nordnorsk forfatterlag. (2020-2023) og nestleder i NBU. (2022-nå)
Hun er oppvokst i tidligere Lenvik kommune i midt-Troms, og har senere bodd i Oslo og i Lier kommune.
I november 2021 vant Mathiassen Novellecuppen, under Ordkalotten - Tromsø Internasjonale Litteraturfestival.
Piotr Daniluk
Piotr Daniluk (født 15. januar 1982) er en polsk skytter som konkurrerer i pistol.
Han representerte Polen under Sommer-OL 2016 i Rio de Janeiro, der han ble nummer 20 i 25 meter silhuettpistol.
Xanthophysca
Xanthophysca er en slekt av biller som tilhører familiegruppen bladbiller (Chrysomelidae).
Levevis
Både larvene og de voksne (imago) billene lever av å spise blad på næringsplanten.
Utbredelse
Slekten er utbredt på Madagaskar.
Forget Me Not
Forget Me Not er en amerikansk stumfilm fra 1917, regissert av Emile Chautard.
Handling
Eventyrinnen Stefanie Paoli forlater sin elsker, den ydmyke fiskeren Gabriel Barrato, til fordel for en adelsmann: markisen de Mohrivart. Etter å ha oppdaget at Stefanie har giftet seg med en annen, begår Gabriel selvmord - men broren Benedetto sverger hevn. Stefanie reiser til Frankrike sammen med markisen, hvor de driver en eksklusiv gambling-klubb. Årene går og de får en sønn, Charles, som blir sendt til England for å skaffe seg en høyere utdannelse.
Charles, uvitende om foreldrenes levemåter, gifter seg med Rose Verney - datteren til en britisk overklasse-familie. I mellomtiden har Benedetto skaffet seg rikdom, og reiser til Paris. Selv om han er betatt av Stefanies skjønnhet, angriper han kvinnen som han har sverget hevn på. I forsøket på å redde sin kone, blir markisen drept. Benedetto blir deretter dømt til livstid i fengsel. Kort tid senere besøker Stefanie, sønnen hennes som er døende.
The Acid Queen
«The Acid Queen» er en sang skrevet av Pete Townshend. Den er den niende sangen på The Who's rockeopera Tommy og er også inkludert i filmen Tommy fra 1975 der Tina Turner spiller rollen som The Acid Queen.
Sangen forteller om Tommys foreldres forsøk på å kurere ham. De etterlater ham med en sigøyner, en selverklært «Acid Queen». Hun mater Tommy med ulike hallusinogene stoffer. I sangen bruker Pete Townshend Tommys blindhet til å representere vår «... blindhet for virkeligheten». The Acid Queen symboliserer den tankeløse nytelsessyken og deretter forsøkene på å bruke hallusinogener for å kurere hans lidelser døvhet, stumhet og blindhet. Sangen er ofte gruppert sammen med albumets neste spor, «Underture», en lang instrumental som omhandler Tommys hallusinasjoner og hans erfaring med syre.
Coverversjoner
Tina Turner spilte inn sangen på nytt og ga den ut på albumet Acid Queen i 1975. Sangen ble også gitt ut på singel senere samme år.
Flere andre har også fremført sangen; Merry Clayton, Patti LaBelle og Bette Midler.
Ten Horns – Ten Diadems
Albumet finnes kun som CD, og inneholder blant annet den populære låten «Mother North» som også eksisterer som musikkvideo. Albumet har et hefte med omkring 30 sider med Satyriconbiografier, og bilder av bandmedlemmene.
Fjell i Hornindal
Dette er en liste over de høyeste fjellene i (den tidligere) Hornindal kommune med en primærfaktor på minst 50 meter.
Bemerk: : De fleste forbinder «Kviven» med trimposten som ligger på ca 900 moh. Men i denne sammenhengen er «Kviven» toppen mellom trimposten og Otredalsskaret.
Supertrimmen og Hornindal Rundt
Trimgruppa i Hornindal Idrettslag har lagt ut bøker på 20 trimposter rundt om i Hornindal. I Fjelltrimmen premieres de med høyest poengsum i løpet av en sesong. Ved å besøke alle postene er man med i Supertrimmen. En ekstrem variant av Supertrimmen er fjelløpet Hornindal Rundt med en trasé på 75 km og 5600 høydemeter. Beste løpstid er 8 timer, 52 minutter og 30 sekunder (2014).
Silvio Schirrmeister
Silvio Schirrmeister (født 7. desember 1988 i Neubrandenburg i Øst-Tyskland) er en tysk friidrettsutøver som konkurrerer i hekkeløp. Han representerte landet sitt under Sommer-OL 2012 i London, der han ble utslått i de innledende rundene på 400 meter hekk.
Fjell i Hornindal
Supertrimmen og Hornindal Rundt
Merknad :
1) Fjelløpet Hornindal Rundt har kontrollposter også i Sandgrova, ved Horndøla Bru, og nord for Hornindalssætra
2) Storesætra er kun skipost. I Supertrimmen kan denne erstattes med to turer på Ytrehornsnakken
3) På Høgenibba er det 4 poeng når man går fra toppen av skitrekket, ellers 8 poeng (innført i 2013)
Ghulam Mustafa Bashir
Ghulam Mustafa Bashir (født 4. juli 1987) er en pakistansk skytter som konkurrerer i pistol.
Han representerte Pakistan under Sommer-OL 2016 i Rio de Janeiro, der han ble nummer 18 i 25 meter silhuettpistol.
Aubert av Avranches
Bakgrunn
Aubert levde i Frankrike i kong Childebert IIIs (695–711) regjeringstid. Han var født i en adelsfamilie fra Genetas eller muligens fra Huisnes-sur-Mer, ikke så langt fra Avranches, og fikk en grundig utdannelse.
Ghulam Mustafa Bashir
Under Sommer-OL 2020 i Tokyo som ble arrangert i 2021, ble han nummer 10 i 25 meter silhuettpistol.
Aubert av Avranches
Biskop
Da bispestolen i Avranches ble vakant, ble Aubert, kjent for sin visdom og fromhet, valg til biskop.
Biskop Aubert trakk seg mange ganger tilbake til tidevannsøya med sine mange klipper, der det hadde vært eneboere helt siden 500-tallet. Ifølge en legende hadde han i året 708 en visjon, hvori erkeengelen Mikael oppfordret ham til å bygge et kapell på øya. Men Aubert gjorde ikke noe med det. Da viste imidlertid engelen seg for ham på nytt, og da boret han et hull i skallen på ham med fingeren sin. Etter en tredje visjon begynte han så å bygge kapellet. Det ble innviet den 16. oktober 709. Aubert fremskaffet også relikvier fra erkeengelen Mikael fra Monte Sant'Angelo og sendte tolv kanniker til å tjene ved kirken.
Dansk innfødsrett
Dansk innfødsrett omtales i Danmarks grunnlov § 44 første ledd som «Ingen udlænding kan få indfødsret uden ved lov.» Innfødsrett er det som i daglig tale og i andre land ofte betegnes som statsborgerskap. Fra 1. september 2015 tillater Danmark dobbelt statsborgerskap.
Aubert av Avranches
Biskop
Etter sin død ble Aubert etter eget ønske bisatt i kapellet på Mont-Saint-Michel.
Dansk innfødsrett
Erhvervelse av dansk innfødsrett
De nærmere regler for erhvervelse av innfødsrett er fastlagt i lov om dansk indfødsret. Heri bestemmes at et barn får dansk innfødsrett hvis enten faren eller moren er danske (det vil si selv har dansk innfødsrett). Det er derimot uten betydning om barnet blir født i Danmark eller i utlandet, med det unntak at barnet ikke får dansk innfødsrett hvis det blir født i utlandet, kun barnets far har dansk innfødsrett og barnets far ikke er gift med barnets mor. Det minner om reglene i de fleste kontinentaleuropeiske land, men avviker fra de angelsaksiske land, hvor fødestedet ofte er avgjørende for statsborgerskapet. Barn under 12 år som adopteres av danske foreldre, får dansk innfødsrett ved adopsjonen.
Neaneflus
Neaneflus er en slekt av biller som tilhører den artsrike underfamilien Cerambycinae i familien trebukker (Cerambycidae).
Aubert av Avranches
Biskop
I 1012 ble hans ben gjenfunnet, lagt i et skrin, og med skallen oppbevart for seg selv.
Neaneflus
Utseende
Middelsstore, lange og slanke, mørkbrune trebukker. Antennene er omtrent så lange som kroppen, pronotum rundet, dekkvingene jevnbrede.
Dansk innfødsrett
Erhvervelse av dansk innfødsrett
Andre personer kan kun få dansk innfødsrett «ved lov», som foreskrevet i grunnloven. Det kalles også erhvervelse av dansk innfødsrett ved naturalisasjon, hvilket innebærer at Folketinget vedtar en lov om innfødsretts meddelelse, hvorved de i loven opplistede personer innvilges dansk statsborgerskap. Hvis den som erhverver dansk innfødsrett ved lov har barn som er under 18 år gamle, får de også dansk innfødsrett; men de nevnes ikke i loven.
Aubert av Avranches
Biskop
Under den franske revolusjon ble relikviene plyndret og spredt. En gjennombores skalle befinner seg i dag som relikvie i kirken St. Gervais i Avranches. Den gikk lenge for å være et prehistorisk vitnesbyrd om en trepanasjon, men det synes imidlertid som om skallen stammer fra senere i middelalderen.
Neaneflus
Levevis
Larvene lever i død ved, mest av løvtrær.
Dansk innfødsrett
Erhvervelse av dansk innfødsrett
Der er en rekke forutsetninger som må oppfylles for å bli opptatt på listen i lov om innfødsretts meddelelse. Det omhandler blant annet varighet av opphold i Danmark, danskkunnskaper, avgivelse av utenlandsk statsborgerskap, tidligere straff og gjeld til det offentlige. De nærmere bestemmelser finnes i sirkulære om naturalisasjon.
Aubert av Avranches
Biskop
Aubert regnes som helgen. Hans minnedag er 10. september.
Neaneflus
Utbredelse
Artene er utbredt i Mexico og det sørlige USA.
Dansk innfødsrett
Erhvervelse av dansk innfødsrett
Derutover er der noen helt spesielle grupper som har mulighet for å erhverve dansk innfødsrett ved å avgi en erklæring overfor statsamtet. Det gjelder for statsborgere fra de andre nordiske land som er mellom 18 og 23 år gamle, og som har bodd i Danmark syv eller i noen tilfelle ti år.
Tap av dansk innfødsrett
Hvis en dansk statsborger er født i utlandet og aldri har bodd i Danmark, mister den pågjeldende dansk innfødsrett når han eller hun fyller 22 år. Man kan dog søke om å beholde innfødsretten, og man mister ikke sin danske innfødsrett hvis man derved ville bli statsløs. Man kan altså kun miste sin danske innfødsrett hvis man har et annet statsborgerskap ved siden av.
Innfødsretten kan i noen helt særlige tilfelle frakjennes ved dom. Det gjelder især hvis innfødsretten er erhvervet ved svikaktighet.
Dansk innfødsrett mistes ikke hvis man søker og får statsborgerskap i et annet land.
Dobbelt statsborgerskap
Från 1 september 2015 anerkjenner Danmark dobbelt statsborgerskap. Man mister ikke dansk innfødsrett hvis man erhverver et utenlandsk statsborgerskap etter søknad. Det er ikke krav at oppgi sitt utenlandske statsborgerskap.